સારાંશ માટે દસ્તાવેજ: ટ્રમ્પના વહીવટીતંત્ર દ્વારા ઇમિગ્રેશન નિયંત્રણ, સરહદ ઉપર દીવાલ, વિઝામાં ઢીલ જેવા મુદ્દે જે રીતે નિવેદનબાજી થઈ રહી છે, તેના કારણે વિનોદ કુમારની મુશ્કેલી વધી ગઈ છે. 

રાષ્ટ્રપ્રમુખ ટ્રમ્પે તાજેતરમાં એક સરકારી આદેશ બહાર પાડ્યો છે, જેમાં અમુક ગ્રીનકાર્ડ તથા વિદેશમાંથી કામ કરવા માટે વિદેશથી આવનારાઓને ડિસેમ્બર 2020 સુધી વિઝા આપવાની પ્રક્રિયા અટકાવી દેવામાં આવી છે. 

આ બધાં કારણોસર વિનોદ કુમાર આજકાલ વ્યાકુળ રહે છે. તેઓ કહે છે, "કાશ, હું આ દેશમાં મારું ઘર બનાવી શક્યો હોત, પરંતુ આજકાલ હું ભયના ઓથાર હેઠળ જીવું છું."

અપ્રવાસન બાબતોના નિષ્ણાતોને આ પ્રકારનાં પગલાંની અગાઉથી જ આશંકા હતી. એક વિશેષજ્ઞે તો એટલે સુધી કહ્યું કે ઉદ્યોગજગતે કરેલી એક પણ પેરવી કામે ન લાગી. 

સિલિકન વૅલીની પ્રતિક્રિયા 

ગૂગલના સુંદર પિચાઈ તથા ઍપલના ટિમ કૂક જેવા સિલિકન વૅલીના માંધાતાઓ આ સરકારી આદેશ ઉપર અફસોસ વ્યક્ત કર્યો છે. 

આ નિર્ણયને કારણે અનેક કંપનીઓ તથા યુનિવર્સિટીના કામકાજમાં અવરોધ ઊભો થશે એવી આશંકા વ્યક્ત કરવામાં આવી રહી છે. આ પહેલાં ટ્રમ્પે અમુક પ્રકારના ગ્રીનકાર્ડ ઉપર હંગામી ધોરણે નિયંત્રણ લાદી દીધાં હતાં. 

વિનોદ દોઢ વર્ષ પૂર્વે અમેરિકા આવ્યા હતા, આ પહેલાં તેઓ યુરોપિયન દેશોમાં નોકરી કરતા હતા. તેમના પુત્રનો જન્મ અમેરિકામાં જ થયો છે. વિનોદ ટેકનૉલૉજી સૅક્ટરમાં કામ કરે છે અને તેમની પાસે H-1B વિઝા છે. 

વિનોદ કુમાર

વિનોદ કહે છે, "હું બહેતર જિંદગી તથા સારા જીવનધોરણની આશાએ આવ્યો હતો." નવા સરકારી આદેશે અનેક ભારતીયોને નિરાશ કરી દીધા છે. 

'ભારતમાં ઘરે પરત ફરવું કે નહીં?',  'જો ભારત જતાં અટકાવી દેવામાં આવશે તો?' વગેરે જેવા અનેક સવાલ તેમની સામે છે. 

સાન ફ્રાન્સિસ્કોમાં ટેકનૉલૉજી સૅક્ટરમાં કામ કરતા શિવાના કહેવા પ્રમાણે, "ઑફિસના વકીલ અમને અમેરિકાની બહારની યાત્રા ન ખેડવા સલાહ આપી રહ્યા છે." શિવા પોતાની અટક જાહેર નથી કરવા માગતા. 

વિઝાના સવાલ 

ટ્રમ્પતંત્રના આદેશ બાદ ગભરાટનો માહોલ છે. ગ્રૅગ સિસ્કિંડ જેવા વકીલો પાસે અસીલ અનેક પ્રકારના સવાલ લઈને જઈ રહ્યા છે.  

ગ્રૅગ કહે છે, "જો સ્પાઉસ (પતિ કે પત્ની) કે બાળકો અમેરિકાથી બહાર હોય અને તેઓ મુખ્ય અરજદાર ન હોય તો, શું થાય? શું સ્પાઉસ તથા બાળકોએ અમેરિકા પરત ફરવા માટે વર્ષના અંતભાગ સુધી રાહ જોવી પડશે, આવા અનેક પ્રકારના સવાલ પૂછાઈ રહ્યા છે."

રૂપાંશી નામના એક મહિલાએ ટ્વીટ કરીને જણાવ્યું કે પોતાની પુત્રી સાથે તેઓ...\nદસ્તાવેજની સમાન ભાષામાં સારાંશ:
અમેરિકાના ટેક્સાસ પ્રાંતના ડલાસ શહેરમાં રહેતા વિનોદ કુમાર આજકાલ ભયભીત છે, તેમને લાગે છે કે એક દિવસ તેમણે દેશ છોડીને જવું પડશે.